એક નજરે જોયેલો કિસ્સો શેર કરવાનું મન થાય છે. એક ગાર્ડનમાં લોકો મોજમજા કરતા હતા. એક ફેમિલી પણ બાગમાં હતું. તેણે ઘરેથી જે ખાવાનું લાવ્યા હતા એ ખોલ્યું. બધા સાથે મળીને જમ્યા. બહુ સરસ દૃશ્ય હતું. જોકે ખરું દૃશ્ય તો પછી જોવા મળ્યું. જમીને કોઇએ કચરો ઉપાડવાની દરકાર ન કરી. એ જ ફેમિલીનો એક બાળક ઊભો થયો. એણે બધો કચરો પ્લાસ્ટિક બેગમાં ભર્યો અને જઇને ડસ્ટબીનમાં નાખી આવ્યો. બીજા એક અંકલ અને આન્ટી આ બધું જોતાં હતાં. અંકલ ઊભા થઇ એ બાળક પાસે ગયા અને દિલથી અભિનંદન આપીને કહ્યું કે તેં બહુ સરસ કામ કર્યું. તું બહુ ડાહ્યો છે. વી આર પ્રાઉડ ઓફ યુ. તારા જેવા છોકરાઓની જ આપણા દેશને જરૂર છે. અંકલ એક ચોકલેટ લાવ્યા અને એ છોકરાને ગિફ્ટ કરી. એ છોકરો ખૂબ ખુશ થયો. દરેક વખતે ગંદકી કરનારને ખખડાવવાની જરૂર પણ નથી હોતી, ક્યારેક સારું કરનારની પીઠ થાબડતા પણ આવડવું જોઇએ.